Diari Oficial de la Generalitat Valenciana


Sumari del DOGV 2767, del 11-06-1996 (1996/838436)

RESOLUCIÓ de 14 de maig de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'acord marc de col·laboració entre la Conselleria de Cultura, Educació i Ciència i l'Associació d'Investigació de la Indústria del Joguet (AIJU) per a la coordinació d'accions en la formació professional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2767

Data del DOGV
:   11-06-1996

Secció del DOGV
:   ALTRES DISPOSICIONS

Número del document
:   1996/838436


Data del document
:   14-05-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 14 de maig de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'acord marc de col·laboració entre la Conselleria de Cultura, Educació i Ciència i l'Associació d'Investigació de la Indústria del Joguet (AIJU) per a la coordinació d'accions en la formació professional.   
Subscrit, després de la tramitació prèvia reglamentària, entre la Conselleria de Cultura, Educació i Ciència i l'Associació d'Investigació de la Indústria del Joguet (AIJU), el dia 15 de febrer de 1996, un acord marc de col·laboració per a la coordinació d'accions en la formació professional, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0085/96, i que figura com a annex d'aquesta resolució.  
València, 14 de maig de 1996.- La directora general del Secretariat del Govern.  
Acord marc de col·laboració entre la Conselleria de Cultura, Educació i Ciència i l'Associació d'Investigació de la Indústria del Joguet (AIJU) per a la coordinació d'accions en la formació professional  
València, 15 de febrer de 1996  
Reunits,  
D'una banda, el conseller de Cultura, Educació i Ciència, Sr. Fernando Villalonga Campos, fent ús de les atribucions previstes en l'article 35 de la Llei 5/1983, de 30 de desembre, de Govern Valencià,  
I de l'altra, el Sr. Alejandro Beltrán Vilaplana, president de l'Associació d'Investigació de la Indústria del Joguet (AIJU), en nom i representació d'aquesta entitat, fent ús de les facultats que li confereixen els estatuts de l'AIJU.  
Exposen  
Que la implantació a la Comunitat Valenciana del nou sistema educatiu regulat en la LOGSE, i en particular la Formació Professional Específica, farà necessària una estreta col·laboració entre el món educatiu i el productiu.  
Que és una responsabilitat compartida pels sectors empresarials i l'administració educativa aconseguir cada vegada millors nivells de qualificació professional dels futurs treballadors.  
Que la Unió Europea planteja reptes importants en el camp educatiu i del mercat de treball que només accions coordinades de diferents institucions permetrà afrontar-les amb garantia.  
Per tot això exposat, els compareixents:  
Acorden  
Primer. Les parts que signen l'acord es comprometen a establir mecanismes de coordinació que permeten estendre la xarxa d'empreses valencianes on els alumnes de Formació Professional Específica puguen realitzar les pràctiques formatives en centres de treball (FCT).  
Segon. L'Associació d'Investigació de la Indústria de Joguet (AIJU) exercirà les accions que estime convenients davant les seues empreses associades per a possibilitar que els alumnes de Formació Professional Específica puguen utilitzar, en determinades circumstàncies, instal·lacions i mitjans que, per les seues característiques, siguen propis del sistema productiu.  
Tercer. L'Associació d'Investigació de la Indústria del Joguet (AIJU) col·laborarà amb la Conselleria de Cultura, Educació i Ciència, a través de la Direcció General d'Ordenació i Innovació Educativa i Política Lingüística, en la concreció dels dissenys curriculars de la Formació Professional Específica, especialment pel que fa als mitjans tècnics previstos.  
Quart. La Conselleria de Cultura, Educació i Ciència permetrà que experts del món laboral participen en tasques docents dins dels centres educatius, d'acord amb la normativa vigent.  
Cinquè. L'Associació d'Investigació de la Indústria del Joguet (AIJU) propiciarà que es facen en les empreses cursos de perfeccionament professional per a professors.   
Sisè. La Conselleria de Cultura, Educació i Ciència i l'Associació d'Investigació de la Indústria del Joguet (AIJU) establiran vies de col·laboració per a la realització de tot tipus d'accions que puguen redundar en benefici d'ambdues institucions, en especial en aspectes com:  
- Ampliar la formació dels alumnes que cursen estudis de disseny industrial especialitzant-se en el camp del joguet, així com en altres camps de diversificació productiva del sector.  
- Desenvolupament de plans de formació conjunts.  
- Activitats de formació, mitjançant la realització de cursos i seminaris.  
- Concurrència en projectes que contribuesquen a promocionar el camp del disseny i la seua activitat professional.  
- Col·laboració, dins els termes establerts legalment, en el desenvolupament curricular i implantació dels ensenyaments de «tècnic superior de plàstics i cautxú» de la família química, de la Formació Professional Específica.  
Setè. Per tal de complir els objectius i les obligacions derivats d'aquest acord, es crea una comissió de seguiment que estarà constituïda pel director general d'Ordenació i Innovació Educativa i Política Lingüística, que la presidirà, i per un representant més de cada institució.  
Vuitè. Les obligacions econòmiques que comporten per a la Conselleria de Cultura, Educació i Ciència, les accions que es realitzen en virtut d'aquest acord marc seran fixades anualment en convenis singulars, i quedaran supeditades a l'existència de crèdit en cada exercici econòmic.  
Novè. Aquest acord marc entrarà en vigor en el moment de la signatura i tindrà una durada d'un any, prorrogable automàticament per períodes de temps iguals, llevat que hi haja denúncia expressa d'una de les parts, que s'haurà d'efectuar amb una antelació mínima de dos mesos previs a l'inici del curs escolar.  
Com a prova de conformitat el signen en tres exemplars, en el lloc i la data indicats més amunt.  
El conseller de Cultura, Educació i Ciència, Fernando Villalonga Campos  
El president de l'Associació d'Investigació de la Indústria del Joguet (AIJU), Alejandro Beltrán Vilaplana.